06/07/2015 | Administración LocalMunicipal
A Coruña
Secretaría Xeral
Información pública

O Decreto da Alcaldía de 15 de xuño de 2015 estableceu a organización e estrutura da administración municipal executiva e delegou en Tenentes de Alcalde e Concelleiros as atribucións correspondentes, encomendándolles a dirección, xestión, inspección e impulso dos respectivos servizos municipais. O artigo 127.2 da Lei 7/85, permite que a Xunta de Goberno Local delegue as súas competencias de xestión administrativa, nos Tenentes de Alcalde, nos demais membros da Xunta de Goberno Local, nos demais Concelleiros, nos coordinadores xerais, directores xerais ou órganos similares. Para facer efectiva a organización administrativa prevista, é necesario dotar aos titulares das Áreas e Delegacións determinados no Decreto arriba citado, das atribucións decisorias precisas para o desenvolvemento dos correspondentes servizos e, en consecuencia, de conformidade co establecido no artigo 127.2 da Lei 7/85, de 2 de abril, Reguladora das Bases do Réxime Local, proponse á Xunta de Goberno Local a adopción dos seguintes Primeiro: Delegar nos Tenentes de Alcalde e Concelleiros que teñen atribuídas por Decreto da Alcaldía a dirección, xestión, inspección e impulso dos respectivos servizos, as seguintes atribucións da Xunta de Goberno Local relativas aos mesmos: a) A concesión de calquera tipo de licenza ou autorización cuxa tramitación corresponda aos servizos administrativos que dirixen, agás das licenzas de obras para as que sexa preceptiva e obrigatoria a presentación de proxecto técnico. Ditar os actos administrativos que procedan en relación coas comunicación e declaración responsables que se reciban e tramiten nos servizos ao seu cargo, incluso os que se refiran á inspección e control das mesmas. b) A aprobación dos proxectos técnicos de obras e servizos cuxo orzamento de execución por contrata non supere a cantidade de trescentos mil euros (300.000,00 €) IVE excluido, sen que leve autorización do gasto. c) A administración ordinaria do patrimonio municipal afecto aos servizos que dirixen. Queda expresamente excluido da delegación calquera acto que implique adquisición, alleamento ou gravame de bens do devandito patrimonio, así como a constitución de dereitos de uso, aínda en precario, sobre os mesmos bens. Poderán, non entanto, adquirir bens mobles inventariables cuxa contía non exceda de sesenta mil euros (60.000,00 €) IVE excluido. d) A potestade sancionadora nos expedientes tramitados polos servizos respectivos por corresponder coas funcións administrativas asignadas aos mesmos, salvo aqueles nos que as infraccións cometidas sexan cualificadas como moi graves. A excepción anterior non será aplicable ás infraccións tributarias e ás da Lei de seguridade viaria, respecto das cales, se delega a potestade sancionadora da Xunta de Goberno para a imposición de sancións por infraccións cualificadas de moi graves á Concelleira de Facenda e Administración e ao Concelleiro de Mobilidade Sostible, respectivamente. e) A administración dos créditos para gastos susceptibles de ser librados baixo a forma de “pagos a xustificar” ou “anticipos de caixa fixa”, así como a autorización e ordenación do gasto correspondente de conformidade co disposto ao efecto nas Bases de Execución do Orzamento. Esta facultade leva incluída a de autorizar os correspondentes documentos contables e aprobar as contas xustificativas. f) As contratacións que polo seu importe sexan adxudicadas por procedementos negociados e a súa duración non sexa superior ao ano, así como os contratos menores. Esta facultade levará aparellada a de autorizar e dispor os gastos correspondentes contra partidas orzamentarias cuxa xestión lles corresponda, en virtude do establecido polo artigo 110 do vixente Texto Refundido da Lei de contratos do sector público, Real Decreto Lexislativo 3/2011 de 14 de novembro, de contratos do sector público e, en xeral, todos aqueles actos e trámites que a normativa vixente atribúe ao órgano de contratación. Tamén se delega a facultade para efectuar o requirimento que contempla polo artigo 151.2 do vixente Texto Refundido da Lei de contratos do sector público, Real Decreto Lexislativo 3/2011 de 14 de novembro. g) O desenvolvemento dos restantes actos de xestión de gasto ata un importe de sesenta mil euros (60.000,00 €), IVE excluido, así como a autorización e disposición do gasto correspondente, sempre que se realicen con cargo a partidas cuxa xestión lles corresponda. h) A xestión dos ingresos tributarios e non tributarios cuxa liquidación esté encomendada aos servizos que dirixen. i) Resolver os recursos de reposición interpostos contra as resolucións ditadas por delegación da Xunta de Goberno Local. Segundo.- Delegar no señor tenente de alcalde da Área de rexeneración urbana e dereito a vivenda, as competencias en materia de inventario e rexistro de bens inmobles, exercicio das prerrogativas sobre os mesmos, afectacións e desafectacións e restantes actos de administración que non impliquen a adquisición, alleamento ou gravame destes. Terceiro.- Delegar na señora concelleira delegada de Facenda e Administración o desenvolvemento da administración de tributos e demais recursos non atribuídos expresamente a outros órganos e as recollidas no apartado cuarto f). Cuarto.- Delegar na señora concelleira delegada da Área de Facenda e Administración, as seguintes atribucións: a) A xestión de persoal, o réxime disciplinario e as demais decisións en materia de persoal que non estean expresamente atribuídas a outro órgano, salvo as materias non delegables recollidas no artigo 127.2 da Lei 7/85, reguladora das bases do réxime local. b) A xestión de Tesouraría e a da débeda, así como a autorización e disposición de gastos de persoal, débeda pública e demais que non estean asignados a unha Área concreta, sen limitación de contía, e os de natureza non orzamentaria. c) A aprobación das contas xutificativas de gastos, salvo as de pagos a xustificar asignadas a outros órganos, e das xustificacións das subvencións concedidas, así como a apertura, ordenación e resolución dos expedientes de reintegro que, no seu caso, se incóen. d) A resolución de expedientes de responsabilidade patrimonial, tanto de orixe extracontractual como contractual. e) As competencias en materia de patrimonio relativas ao inventario de bens mobles, arrendamentos, concesións de dominio público e as restantes actuacións sobre o patrimonio municipal que ao ser compe-tencia da Xunta de Goberno Local non estean expresamente encomendadas a outro órgano nos números anteriores. f) As contratacións e concesións de toda clase ata trescentos mil euros (300.000,00 €), IVE excluido, e cuxa duración non sexa superior a catro anos, incluíndo a facultade de autorizar e dispor gastos ata o devandito límite, sen prexuízo das delegacións conferidas aos tenentes de alcalde e aos concelleiros. Esta delegación implica, en xeral, todos aqueles actos e trámites que a normativa vixente atribúe ao órgano de contratación, tales como actas de recepción e devolucións de fianza, sempre que os informes sexan favorables, requirimentos aos que se refire o artigo 151.2 do vixente Texto Refundido da Lei de Contratos do sector público e adxudicacións, sempre que se realicen de acordo coa proposta da Mesa de Contratación. Delégase tamén de forma específica as competencias de contratación e gasto que corresponden aos/as tenentes de Alcalde ou concelleiros/as de cada Área respecto da Seguridade Cidadá e os gastos das partidas clasificadas no orgánico correspondente. g) Delegar, asimesmo, aínda cando a contía ou duración sexan superiores ás citadas no apartado anterior, as seguintes atribucións: 1ª. Actas de recepción e devolucións de fianzas, sempre que os informes sexan favorables.2ª. Requirimentos aos que se refire o artigo 151.2 do Real Decreto Lexislativo 3/2011 de 14 de novembro, Texto Refundido da Lei de contratos do sector público e adxudicacións, sempre que se realicen de acordo coa proposta da Mesa de Contratación.3ª. Resolución dos recursos en materia de contratación, salvo que poidan dar lugar a unha indemnización.4ª. A resolución de controversias xurdidas con ocasión da execución dos contratos administrativos, salvo aquelas que poidan dar lugar a unha indemnización a cargo do Concello. Quinto.- Composición da Mesa de Contratación permanente.- A Mesa de Contratación á que se refire o artigo 21.2 do Real decreto 817/ 2009, de 8 de maio, terá a seguinte composición: Presidenta: Señora concelleira delegada responsable da Área de Facenda e Administración, dona María Eugenia Vieito Blanco. Suplente: Concelleiro delegado de Emprego e economía social, don Alberto Lema Suárez Vogais: Interventor xeral, don Ángel Murado Codesal. Suplente, ou funcionario en quen delegue. Titular do órgano de Asesoría do Concello. Suplente, ou letrado en quen delegue. Titular da Xefatura de Servizo de Interior. Suplente: Un funcionario técnico da Área, en quen delegue. Titular da Xefatura de Contratación. Suplente: Un funcionario técnico da Área, en quen delegue. Asistirán con voz, pero sin voto: - Un concelleiro, titular e suplente do grupo municipal do PP. - Un concelleiro, titular e suplente do grupo municipal do PSde G – PSOE. - Un concelleiro, titular e suplente do grupo municipal Mixto (BNG – AA). - Secretaria: Titular da xefatura do Departamento de Contratación de Obras e Servizos. - Suplente: Un funcionario técnico da Área, en quen delegue. Casas Consistoriais da Cidade da Coruña a 18 de xuño de 2015. O Alcalde, D. Xulio Xosé Ferreiro Baamonde. Asdo.”. A Coruña, 19 de xuño de 2015 O ALCALDE PD., Dª María Eugenia Vieito Blanco.